fi fi en fi it fr fi pl fi en fi fi en fi fi fi fi fi et fi fi fi fi fi en da fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi en fi it fi fi fi fi fi fi fi en en lt fi fi en fi fi fi fi fi fi fi en ur fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi nl als fi fi fi sl fi fi fi fi fi en fi fi fi uz fi ca fi fi fi fi fi fi fi fi fi fi fi fi fi fi lt fi fi fi fi fi fi fi fi en nl fi en fi fi fi fi fi fi it uz es es es tr en pt pl it pl en fr fi fi fi fi fi fi en
Maksutta mukaan kehittämään yrityksesi kyberturvallisuutta 4K-hankkeessa – Turun ammattikorkeakoulu
Johtaminen korkeakoulussa 15 op | Opintokokonaisuus
Tutkimus, kehitys ja innovaatiot
Avoin ja vastuullinen TKI
Emeritus ja TUAS Fellow
In English Ota yhteyttä
Messi-intranet Optima Office365 (sähköposti) Opinto-opas Kirjasto PEPPI-henkilökunta PEPPI-opiskelijat Lukkarikone ItsLearning
Maksutta mukaan kehittämään yrityksesi kyberturvallisuutta 4K-hankkeessa
Maksutta mukaan kehittämään yrityksesi kyberturvallisuutta 4K-hankkeessa
Maailman digitalisoituessa vauhdilla nousevat kaiken kokoisten yritysten digiturvallisuuteen liittyvät ratkaisut yhä keskeisempään rooliin niin yritysten, heidän asiakkaidensa kuin koko toimivan yhteiskunnan kannalta. Huolellisesti suunniteltu, toteutettu ja ajan tasalla pidetty kyberturvallisuus pitää pyörät pyörimässä ja liiketoiminnan kestävällä pohjalla.
Turun ammattikorkeakoulu ja Turun yliopisto kehittävät 4K - Kokonaisvaltainen kyberturvallisuus kestävälle kasvulle -hankkeessa erityisesti pk-yritysten valmiuksia varautua kyberturvauhkiin laajentamalla yritysten valmiuksia pelkästä poikkeamiin varautumisesta kohti kokonaisvaltaisempaa ja kestävämpää kyberturva-ajattelua.
Käytännön tasolla hankkeessa kehitetään yhteistyöyrityksille itsenäisesti sovellettavia työvälineitä kyberturvallisuustilanteen itsearviointiin ja niiden torjumiseen konkreettisin keinoin. Hankkeessa on mukana myös Turun AMK:n Cyber Test Lab , joka keskittyy erityisesti IoT-laitteiden ja -palvelujen kyberturvallisuuden varmistamiseen.
Hankkeessa mietitään yhdessä konkreettisia kehittämiskohteita ottaen huomioon pk-sektorin rajalliset resurssit.
– Yhteistyöyrityksiä on saatu mukaan mukavasti ja heidän kanssaan on käyty alkukartoituskeskusteluja, kertoo tutkimuspäällikkö Mikko Vermanen Turun yliopiston kauppakorkeakoulusta.
Noin tunnin kestävässä alkukartoitushaastattelussa käydään läpi yrityksen oman kyberturvallisuuden osaamisen nykytilaa. Tähän liittyviä kysymyksiä ovat muun muassa henkilöstön koulutus aiheesta, käyttäjätunnusten hallinta ja laitteiden ja verkkojen tieto- ja fyysinen turvallisuus.
– Käytännössä haastatteluun ei tarvitse valmistautua etukäteen, riittää kun tietää oman yrityksen käytännöt ja on kiinnostusta laittaa asiat kuntoon, kertoo Vermanen.
Tarjolla maksuton yhteistyö yrityksille
– Etsimme edelleen uusia yrityksiä mukaan hankkeeseen kehittämään yhdessä kanssamme yrityksen omia kyberturvaratkaisuja. Työn aikana selvitetään yrityksen nykyinen kyberturvallisuustilanne, tunnistetaan kehittämistä vaativat osa-alueet ja mietitään yhdessä konkreettisia kehittämiskohteita ottaen huomioon pk-sektorin rajalliset resurssit.
– Hanke tarjoaa yritykselle kartoituksen, toimenpidesuositukset ja loppuraportin. Osallistuminen on yritykselle maksutonta. Jos kyberturvallisuuden kehittäminen liiketoiminnan turvaksi kiinnostaa, niin kannattaa ottaa rohkeasti yhteyttä, kannustaa Vermanen.
Puh. 040 146 0638
+358 40 355 0335
4K – hanke Turun AMK:n sivuilla
4K – hanke Turun yliopiston sivuilla
4K-hankkeen rahoitus on EU:n aluekehitysrahaston React EU -ohjelmasta, joka tukee yritysten toipumista COVID-19-pandemiasta.